Eliahu Inbal

Eliahu Inbal (* 16 Februarie 1936, Jerusalem) is 'n Israelse dirigent. Inbal het 'n verskeidenheid werke gedirigeer. Hy is veral bekend vir sy vertolkings van laat-Romantiese werke, maar is ook bedrewe in die operawêreld, en het die premières van 'n aantal moderne werke gelei. Sy loopbaan het hom oor die wêreld geneem, waar hy van die voorste orkeste in die wêreld gedirigeer het. 

Inbal is 'n offisier van die Ordre des Arts et des Lettres (1990) in Frankryk en van die Orde van Verdienstelikheid van die Federale Republiek van Duitsland (2006).

Vroeë lewe en opvoeding 
Inbal het viool aan die Israelse Musiekakademie gestudeer en komposisielesse by Paul Ben-Haim geneem. Nadat Leonard Bernstein hom daar gehoor het, het Bernstein 'n beurs vir Inbal gereël om dirigeerlesse aan die Paryse Konservatorium te neem. Inbal het ook klasgeloop by Sergiu Celibidache en Franco Ferrara in Hilversum, Nederland. Hy het by Novara op 26-jarige ouderdom eerste prys gewen tydens die 1963 Guido Cantelli-dirigeerkompetisie.

Inbal het die meeste van sy vroeë verskynings in Italië gemaak, maar 'n suksesvolle Britse debuut in 1965 met die Londen Filharmoniese Orkes het gelei tot ander betrekkings by Britse orkeste. Hierna het hy saam met 'n aantal orkeste regoor Europa en in Amerika gewerk, en uiteindelik 'n Britse burger geword.

Dirigent van die Frankfurtse Radio-simfonieorkes 
Van 1974 tot 1990 was hy die hoofdirigent van die Frankfurt Radio-simfonieorkes in Frankfurt. Hy was saam met die orkes eerste om die oorspronklike weergawes van verskeie van Anton Bruckner se simfonieë op te neem, waarvoor hy die Jahrespreis der deutschen Schallplatten-Kritik gewen het. Hy het ook twee volledige siklusse elk van die simfonieë van Gustav Mahler en Dmitri Sjostakowitsj opgeneem. Van 1984 tot 1989 was hy hoofdirigent by La Fenice in Venesië. Van 2003 tot 2011 het hy 'n reeks van Bruckner se volledige simfonieë gedirigeer by die Rheingau Musikfest saam met die Keulense WDR Simfonieorkes, wat afgesluit is  met die onvoltooide Negende Simfonie. Hy is in Januarie 2007 aangestel as musiekdirekteur van La Fenice.

Hoofdirigent van die Tjeggiese Filharmoniese orkes 
Inbal het van 2009 tot 2012 gedien as hoofdirigent van die Tsjeggiese Filharmoniese orkes. Inbal was ook van 2008 tot 2014 hoofdirigent van die Tokio Metropolitaanse Simfonieorkes, en is tans Geëerde-Dirigent van die orkes.

2014 en 2016
In 2014 is Inbal aangestel as Geëerde-Dirigent van die Tokio Metropolitaanse Simfoniorkes. In 2016 was hy 'n gasdirigent by die Stuttgart Radio-simfonieorkes. In 2017 het hy die Philharmonie de Paris gedirigeer.

Hoofdirigent van die Taipei Simfonieorkes 
In Augustus 2019 het Inbal se ampstermyn van drie jaar as hoofdirigent van die Taipei Simfonieores begin. Sy kontrak is verleng in April 2022, alhoewel hy besluit het om die orkes in Junie te verlaat toe sy oorspronklike termyn verstryk het.

Na sy uittrede as hoofdirigent van die Taipei Simfoniorkes het Inbal in 2023 Geëerde-Dirigent van die orkes geword.

Verwysings 

Geboortes in 1936
Lewende mense
Israelse dirigente
Britse dirigente